CELEX: 62019CN0146
Language: ro
Date: 2019-02-21 00:00:00
Title: Cauza C-146/19: Cerere de decizie preliminară introdusă de Vrhovno sodišče Republike Slovenije la 21 februarie 2019 — SCT, d.d, v stečaju/Republica Slovenia

29.4.2019   
            
            
               RO
            
            
               Jurnalul Oficial al Uniunii Europene
            
            
               C 148/27
            
         
      Cerere de decizie preliminară introdusă de Vrhovno sodišče Republike Slovenije la 21 februarie 2019 — SCT, d.d, v stečaju/Republica Slovenia
      (Cauza C-146/19)
      (2019/C 148/25)
      Limba de procedură: slovena
      
         Instanța de trimitere
      
      Vrhovno sodišče Republike Slovenije
      
         Părțile din procedura principală
      
      
         Reclamantă: SCT, d.d, v stečaju
      
         Pârâtă: Republica Slovenia
      
         Întrebările preliminare
      
      
                  1)
               
               
                  Articolul 90 alineatul (2) din Directiva TVA poate fi interpretat în sensul că permite o derogare de la dreptul de a reduce baza de impozitare pentru TVA și în cazul neplății definitive, în situația în care această neplată definitivă este o consecință a omisiunii persoanei impozabile de a adopta un comportament necesar, de exemplu ca urmare a omisiunii de a înscrie creanța în cadrul procedurii de faliment inițiate împotriva debitorului persoanei impozabile respective, precum în prezenta speță?
               
            
                  2)
               
               
                  Chiar în cazul în care ar fi admisibilă o asemenea derogare de la dreptul de a reduce baza de impozitare pentru TVA, subzistă totuși un drept de a reduce baza de impozitare ca urmare a neplății în situația în care persoana impozabilă demonstrează că, chiar dacă ar fi înscris creanțele proprii în cadrul procedurii de faliment, acestea nu ar fi fost realizate sau demonstrează că existau motive rezonabile pentru omisiunea sa de a înscrie creanța?
               
            
                  3)
               
               
                  Articolul 90 alineatul (1) din Directiva TVA are efect direct și în cazul în care legiuitorul unui stat membru a depășit cadrul reglementării admisibile a derogărilor prevăzute la alineatul (2) al aceluiași articol 90?